**Zápisnica zo zasadnutia predstavenstva**

spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **17.01.2024 v DK Ružinov**

**Prítomní členovia predstavenstva**:

Ing. Richard Bednár, PhD, MBA - predseda predstavenstva

Ing. Martin Patoprstý - člen predstavenstva

Mgr. et. Mgr. Marek Machata – člen predstavenstva

**Prítomní za dozornú radu:**

**Prítomní za CULTUS Ružinov, a.s.: -**

**Hostia: -**

P. Bednár, predseda predstavenstva (ďalej aj ako „PP“) na úvod privítal všetkých prítomných na zasadnutí predstavenstva. PP oboznámil prítomných s navrhovaným programom podľa pozvánky:

1. Finančný stav k 17.1.2024

2. Hlavné ciele CULTUS Ružinov, a.s. na rok 2024

3. Rôzne

Za zapisovateľa bol navrhnutý p. Richard Bednár.

Hlasovanie:

Za: 3

Proti: 0

Zdržal sa: 0

Návrh bol prijatý.

P. Bednár navrhol doplnenie programu o bod „Hlasovanie per rollam“ tak, že by bol zaradený po bode Rôzne. Keďže neboli ďalšie návrhy na zmenu ani doplnenie programu, PP dal hlasovať o návrhu programu ako celku.

1. Finančný stav k 17.01.2024

2. Hlavné ciele CULTUS Ružinov, a.s. na rok 2024

3. Rôzne

4. Hlasovanie ,,per rollam“

Hlasovanie:

Za: 3

Proti: 0

Zdržal sa: 0

Program bol prijatý.

**Bod č. 1. – Finančný stav k 17.1.2024**

PP vysvetlil, v akej situácií sa CULTUS Ružinov, a.s. aktuálne nachádza. Je predpoklad, že v priebehu roka by sa mali financie zastabilizovať. Momentálne je výška neuhradených záväzkov približne v sume 90 000 €, čo je spôsobené najmä vysokou energetickou náročnosťou. Následne prebehla diskusia o rôznych alternatívach riešení.

**Bod č. 2. – Hlavné ciele CULTUS Ružinov, a.s. na rok 2024**

PP predstavil tri základné ciele na rok 2024:

1. Bezpečnosť

Nakoľko sa počet krádeží, ako aj konfliktných situácií zo strany návštevníkov v našich budovách zvyšuje, bude potrebné zabezpečiť naše budovy viac, než to bolo v minulosti. Plánujeme napríklad nákup skriniek pre návštevníkov na kód, aby si do nich počas festivalov mohli uložiť osobné veci, zabezpečiť vrátnu službu v SD Trávniky a SD Prievoz, zaviesť alarmy na núdzových únikových dverách, zvýšiť počet kamier, zaviesť v SD Trávniky, SD Prievoz a SD Nivy alarm a podobne.

2. Znižovanie nákladovosti prevádzky budov

V roku 2024 plánujeme modernizáciu kotolne v SD Trávniky a SD Prievoz, výmenu termo hlavíc vo všetkých budovách, čiastočnú výmenu pôvodných okien a čiastočnú výmenu svietidiel za led. Následne prebehla diskusia o ďalších možnostiach úspor. Predstavenstvo sa dohodlo, že konkrétny plán investícií prejde na februárovom stretnutí predstavenstva.

3. Zvyšovanie výnosov z dlhodobých a krátkodobých nájmov

Spoločnosť v roku 2024 plánuje modernizáciu tých priestorov, ktoré majú potenciál byť častejšie prenajaté. Túto modernizáciu chce Spoločnosť vykonať vo vlastnej réžii. Ide o nasledovné priestory:

DK Ružinov - 3 kancelárie, Malá sála, réžia vo Veľkej sále, školiace miestnosti.

SD Nivy - 5 kancelárií

SD Prievoz - 3 kancelárie

Následne prebehla diskusia najmä o financovaní týchto rekonštrukcií. Predstavenstvo sa zhodlo, že krajšie priestory môžu prilákať nájomcov, ktorí sú ochotní si za modernejší priestor priplatiť.

**Bod č. 3 – Rôzne**

PP informoval o opakujúcich sa žiadostiach zo strany MŠ, ZŠ a ZUŠ na krátkodobý prenájom priestorov, hlavne Malej sály a Veľkej sály v DK Ružinov. Predstavenstvo diskutovalo o tom, že toto je práve jedným z hlavných poslaní, na čo je CULTUS Ružinov, a.s. zriadený – poskytovať priestor aj pre tieto organizácie.

Uznesenie č. 17.01.2024 / 1.: *Predstavenstvo na rok 2024 rozhodlo o bezplatnej výpožičke pre podujatia organizované MŠ, ZŠ a ZUŠ z Ružinova. Služby sú spoplatnené Cenníkom CULTUS Ružinov, a.s.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

PP požiadal o preplatenie zostatku dovolenky k 31.12.2023. PP vysvetlil, že rok 2023 bol extrémne časovo náročný pre všetkých zamestnancov. Z hľadiska počtu podujatí ide o najvyššiu vyťaženosť za posledných 10 rokov. Z tohto dôvodu musel niektorým zamestnancom, ktorí nemajú zastúpenie z dôvodu nízkeho počtu zamestnancov, dovolenku preplatiť.

Uznesenie č. 17.01.2024 / 2.: *Predstavenstvo súhlasilo s preplatením zostatkovej dovolenky k 31.12.2023.*

Hlasovanie:

Za: 3

Proti: 0

Zdržal sa: 0

Uznesenie bolo prijaté.

**Bod č. 4 - ,, Hlasovanie per rollam“**

Uznesenie “per rollam” 09.01.2024 / 1.: *Predstavenstvo schvaľuje VO catering – Ples Ružinovčanov 2024.*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie “per rollam” 09.01.2024 / 2.: *Predstavenstvo schvaľuje žiadosť ROBERT BODIS LEHNICE zo dňa 09.01.2024 na prenájom exteriéru pred DK Ružinov -suma 500 € vrátane el. energie.*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie “per rollam” 12.01.2024 / 1.: *Predstavenstvo schvaľuje VO na dodávku a montáž hliníkových dverí vo Veľkej sále SD NIVY.*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie “per rollam” 12.01.2024 / 2.: *Predstavenstvo schvaľuje VO – účtovné služby a zmluvu podľa prílohy.*

*Za:* 3

*Proti:* 0

*Zdržal sa:* 0

Uznesenie bolo prijaté.

 **Termín ďalšieho stretnutia predstavenstva**

Termín ďalšieho stretnutia predstavenstva bol určený na druhú polovicu februára.

PP poďakoval všetkým za účasť na stretnutí predstavenstva a stretnutie ukončil.

***Ing. Richard Bednár, PhD, MBA***

***predseda predstavenstva***

***Ing. Martin Patoprstý***

***člen predstavenstva***

 **Mgr. et. Mgr. Marek Machata**

***člen predstavenstva***

V Bratislave dňa 18.1.2024

Zapísal: Ing. Richard Bednár, PhD, MBA